1984. a detsembris kl 17-22 nähti külaprügimäel lauda taga ilma varvasteta ilvest - haav oli värske. Teisel õhtul ronis ilves kuuri, kus ta hommikul tapeti - see oli teine, väga vana ja kõhn ilma kihvadeta isailves, kõik teised hambad nürid. 1986. a veebruaris lasti Kilmezi küla laudakatusel maha väga kõhn ilves. Nii 1985. a kui 1988. a veebruaris tulid Zaretšnõi küla traktorijaama kõhnunud ilvesed, kes lasti maha. 1986. aastal käisid nälginud ilvesed nii Kotelnitši linnas kui Roždajevo küla laudas, nemadki tapeti. Aidata näljaseid ei taibanud keegi, kuigi loomad olid silmnähtavalt abitud ega näidanud üles agressiivsust, ei vastanud koerte puremisele ega üritanud pugeda peitu. Need olid jänestevaesed aastad, millest jahimehed väga hästi teadsid ja tõid ettekäändeks, et väikestesse linnadesse, nagu Omutninsk, tulevat ilvesed igal talvel.